Diari Oficial de la Generalitat Valenciana


Sumari del DOGV 5663, del 19-12-2007 (2007/15867)

RESOLUCIÓ de 15 d'octubre de 2007, de la Direcció General d'Energia, per la qual s'atorga autorització administrativa i aprovació del projecte d'execució a l'empresa Nuclear Cerámics, SL, per a l'ampliació d'una central de cogeneració al terme municipal de Vilafamés, província de Castelló. Expedient: ATREGI/2007/31/12.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5663

Data del DOGV
:   19-12-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/15845


Data del document
:   15-10-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Vilafamés
    * subministrament d'energia elèctrica
    * empresa privada

RESOLUCIÓ de 15 d'octubre de 2007, de la Direcció General d'Energia, per la qual s'atorga autorització administrativa i aprovació del projecte d'execució a l'empresa Nuclear Cerámics, SL, per a l'ampliació d'una central de cogeneració al terme municipal de Vilafamés, província de Castelló. Expedient: ATREGI/2007/31/12. [2007/15110]  
Vist l'expedient amb referència ATREGI/2007/31/12 incoat pel Servici Territorial d'Energia de Castelló, a instància de l'empresa Nuclear Cerámics, SL, amb domicili a l'efecte de notificacions al polígon industrial Vilafamés I, s/n, 12797 Vilafamés, província de Castelló, relatiu a la sol·licitud de 14 de març de 2007 sobre l'autorització administrativa i l'aprovació de projecte d'execució firmat per l'enginyer industrial Sr. José Carlos López Ruiz i visat per la demarcació de València del Col·legi d'Enginyers Industrials de la Comunitat Valenciana amb data 13 de març de 2007, per a l'ampliació d'una central de cogeneració en el polígon industrial Vilafamés I, s/n, al terme municipal de Vilafamés, província de Castelló.  
Vist que, de conformitat amb el que establixen el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i el Decret 162/1990, de 15 d'octubre, sobre Impacte Ambiental, es va sotmetre a informació pública la petició efectuada, i es van publicar els corresponents anuncis en el Butlletí Oficial de la Província de Castelló, de 26 de maig de 2007, i en el Diari Oficial de la Comunitat Valenciana, de 18 de maig de 2007.  
Segons consta en l'expedient remés no han sigut presentades al·legacions a la petició efectuada.  
Vist que per part del Servici Territorial d'Energia de Castelló, i de conformitat amb el que establix el referit Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre a l'Ajuntament de Vilafamés, únic afectat pel projecte, separata de la part d'este a l'efecte d'establir les condicions tècniques oportunes.  
En resposta a la mencionada petició, l'Ajuntament referit va remetre un informe en què manifesta la necessitat d'esmena d'aspectes del projecte relatius a l'obra civil i a l'activitat de la instal·lació, així com al pressupost presentat.  
Vist que traslladat a l'empresa peticionària el referit informe de l'Ajuntament de Vilafamés va presentar, el 23 de maig de 2007, davant del Servici Territorial d'Energia de Castelló, un annex a la separata remesa a l'Ajuntament, a fi d'esmenar les circumstàncies assenyalades.  
Traslladat a l'Ajuntament de Vilafamés va emetre nou informe per mitjà del qual es manifesta la conformitat amb la instal·lació projectada, condicionada a la reposició dels ferms de la calçada després de l'execució de les obres.  
Vist que, amb data 4 de setembre de 2007, la directora general de Gestió del Medi Natural de la conselleria de Medi Ambient, Aigua, Urbanisme i Habitatge va dictar Declaració d'Impacte Ambiental, i va estimar acceptable, només als efectes ambientals, el projecte de central de cogeneració promoguda per Nuclear Cerámics, SL, al terme municipal de Vilafamés, en els termes que establix el projecte, l'estudi d'impacte ambiental i la resta de documentació que consta en l'expedient, amb les condicions que en la part resolutiva de la present autorització s'exposaran.  
Vist que el Servici Territorial d'Energia de Castelló, encarregat de la instrucció de l'expedient de sol·licitud, n'ha emés informe favorable.  
Vist que l'ampliació sol·licitada de la central d'Atomizadas de Alcora, SA, (Amizalsa) està acollida al règim especial d'instal·lacions de producció d'energia elèctrica, segons Resolució d'esta Direcció General, de 10 d'abril de 2007, per mitjà de la qual es realitza la inscripció prèvia d'ampliació i número 2415/07, amb un nou grup de 6.918 kW, i es troba inclosa en el grup a.1.1 d'acord amb el que establix l'article 2n del Reial Decret 436/2004, de 12 de març (BOE 27.03.04).  
Vist que, d'acord amb la sol·licitud i el projecte presentat, la finalitat que es perseguix amb l'ampliació d'esta instal·lació és la de generació d'energia elèctrica i calor per a una fàbrica de terra atomitzada.  
Atés que la sol·licitud ha complit els tràmits establits en el Reial Decret 436/2004, de 12 de març, pel qual s'establix la metodologia per a l'actualització i sistematització del règim jurídic i econòmic de l'activitat de producció d'energia elèctrica en règim especial i en el Decret 88/2005, de 29 d'abril, del Consell de la Generalitat pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés que esta Direcció General d'Energia és competent per a resoldre la present resolució d'acord amb l'article 18 del Reglament Orgànic i Funcional de la conselleria d'Infraestructures i Transport, aprovat per Decret 117/2007, de 27 de juliol, del Consell de la Generalitat,  
Esta Direcció General d'Energia resol  
Primer  
Atorgar autorització administrativa a l'empresa Nuclear Cerámics, SL, per a l'ampliació d'una central de cogeneració al polígon industrial Vilafamés I s/n, al terme municipal de Vilafamés, província de Castelló, i les característiques principals de la qual, d'acord amb el que establix l'article 3 relatiu a la potència de les instal·lacions, són les següents:  
Un turbogenerador que utilitza com a combustible gas natural i amb potència nominal elèctrica de 6.800 kW.   
Conductes de recuperació de gasos d'escapament de la turbina.  
Pressupost: 2.737.767 euros  
La present autorització s'atorga sense perjuí i independentment de les concessions, llicències i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Segon  
Aprovar el projecte d'execució, firmat per l'enginyer industrial Sr. José Carlos López Ruiz i visat per la demarcació de València del Col·legi d'Enginyers Industrials de la Comunitat Valenciana el 13 de març de 2007, i sotmetre'l a les condicions següents:  
1) Les obres hauran de realitzar-se d'acord amb el projecte presentat.  
2) El termini d'execució de l'obra serà de sis mesos des de la notificació de la present resolució. Abans de l'acabament d'este termini l'empresa autoritzada podrà sol'licitar la seua ampliació per mitjà de sol'licitud motivada davant d'esta Direcció General d'Energia.  
3) El titular de la instal'lació notificarà per escrit al Servici Territorial d'Energia de Castelló el començament dels treballs per a efectuar-ne les inspeccions, en cas de considerar-ho convenient.  
4) El titular informarà de l'acabament de les obres al Servici Territorial d'Energia de Castelló, i adjuntarà un certificat tècnic de direcció i final d'obra subscrit per un tècnic facultatiu competent en què acreditarà que és conforme als reglaments tècnics en la matèria, segons s'establix en la normativa vigent per als projectes d'instal'lacions elèctriques i visat pel Col·legi Oficial corresponent.  
5) L'administració deixarà sense efecte la present resolució en qualsevol moment en el cas que observe l'incompliment de les condicions que ha imposat. En estos supòsits, l'administració, amb l'oportú expedient previ, acordarà l'anul'lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
6) Condicions d'orde mediambiental arreplegades en la Declaració d'Impacte de 4 de setembre de 2007 de la directora general de Gestió del Medi Natural.  
1. Els residus perillosos generats s'emmagatzemaran en una zona coberta amb solera impermeable i es disposaran cubetes de seguretat en la zona d'emmagatzemament d'olis usats el volum de les quals siga com a mínim el de l'envàs més gran o el 10% del total (la major d'ambdós quantitats). En tot cas, es gestionaran a través d'empresa autoritzada.  
2. Les aigües de rentatge seran gestionades adequadament, per mitjà de l'abocament a la xarxa de clavegueram en cas de disposar del preceptiu permís o per mitjà del lliurament a un gestor autoritzat. Es prohibix qualsevol abocament al barranc o al terreny.  
3. El titular de la instal'lació estarà obligat a remetre a la Direcció General de Qualitat Ambiental l'informe de situació especificat en el Reial Decret 9/2005, de 14 de gener, pel qual s'establix la relació d'activitats potencialment contaminants del sòl i els criteris i estàndards per a la declaració de sòls contaminats.  
4. A la posada en marxa de la instal'lació, i de forma periòdica, haurà de realitzar-se la preceptiva auditoria acústica, a l'efecte de comprovar el compliment dels nivells sonors establits. En este sentit, la responsabilitat en el compliment dels límits sonors establits serà solidària amb l'empresa Nuevos Productos Cerámicos, SA, ja que l'equip de cogeneració compartix les instal'lacions d'esta, i dificulta la seua valoració independent.  
5. Els gasos d'escapament de la instal·lació hauran de complir els límits establits en el Decret 127/2006, de 15 de setembre, per al CO, NOx i opacitat.  
6. Qualsevol modificació o ampliació del projecte presentat, així com si es detectara algun impacte ambiental no previst en l'Estudi d'Impacte Ambiental hauran de ser comunicats a l'òrgan competent en l'avaluació d'impacte ambiental que establirà, si procedix, l'aplicació de noves mesures correctores.  
7. D'acord amb l'article 4 del Reial Decret Legislatiu 1302/1986, de 28 de juny, modificat per la Llei 9/2006, de 28 d'abril, el promotor haurà de comunicar a l'òrgan ambiental (per escrit), amb la suficient antelació, la data de començament de l'execució del projecte.  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 15 d'octubre de 2007.- El director general d'Energia: Antonio Cejalvo Lapeña.